stanford-oval/wikipedia huggingface dataset:
สควิด (ซอฟต์แวร์)

| --- | --- |

รุ่นเสถียร: 3.1 beta / 3.0 / 2.7    /    2 มีนาคม ค.ศ. 2009 (2009-03-02)
 
ที่เก็บข้อมูล:  github.com/squid-cache/squid.git  
ระบบปฏิบัติการ: Cross-platform
ประเภท: Web cache, Proxy server
สัญญาอนุญาต: GNU General Public License
เว็บไซต์: www.squid-cache.org
สควิด เป็นพร็อกซีเซิร์ฟเวอร์และ Web cache สามารถใช้งานได้หลากหลายเช่นเพิ่มความเร็วการเข้าถึงเว็บเซิร์ฟเวอร์โดยการเก็บคำขอที่ถูกขอบ่อยๆเพื่อเก็บเว็บ, DNS และเครือข่ายคอมพิวเตอร์อื่นเพื่อมองหากลุ่มคนที่แบ่งปัญทรัพยากร, ช่วยในการรักษาความปลอดภัยโดยระบบคัดกรอง. Squid สามารถใช้งานได้เฉพาะ HTTP และ FTP (ไม่สามารถใช้งานใน Protocols อื่นๆเช่น TLS, SSL, [Internet Gopher]] และ HTTPS). ใน Squid รุ่น 3.1[ลิงก์เสีย] รองรับ IPv6 และ ICAP
สควิดถูกสร้างขึ้นโดย Duane Wessels ในชื่อ Harvest object cache ส่วนนึงของ Harvest project ที่ มหาวิทยาลัยโคโลราโด โบลเดอร์ และโปรแกรมถูกพัฒนาขึ้นด้วยการร่วมมือของมหาวิทยาลัยและมูลนิธิวิทยาศาสตร์แห่งชาติสหรัฐอเมริกา ปัจจุบัน สควิดถูกพัฒนาโดยอาสาสมัครเกือบจะทั้งหมด
ครั้งแรก สควิด ถูกสร้างมาเพื่อให้ทำงานบนยูนิกซ์แต่ก็สามารถทำงานบนวินโดวส์ได้ ภายใต้สัญญาอนุญาตสาธารณะทั่วไปของกนู
วัดดอยงำเมือง

| วัดดอยงำเมือง |
| --- | --- |
พระวิหาร วัดงำเมือง

ที่ตั้ง: ถนนอาจอำนวย บ้านฮ่อมดอย หมู่ที่ 1 ตำบลเวียง อำเภอเมือง จังหวัดเชียงราย
ประเภท: มหานิกาย
พระประธาน: พระพุทธรูปศิลปะล้านนาอิทธิพลศิลปะสุโขทัย ปางมารวิชัย
เจ้าอาวาส: พระครูวิทิตสาธุการ
 สถานีย่อยพระพุทธศาสนา
วัดงำเมือง หรือ วัดดอยงำเมือง เป็นวัดที่มีความสำคัญทางประวัติศาสตร์ในจังหวัดเชียงราย เดิมชื่อ วัดงามเมือง เป็นวัดโบราณที่ไม่ปรากฏประวัติการสร้าง ตั้งอยู่บนดอยงามเมือง ต่อมากลายเป็นวัดร้างในช่วงยุคฟื้นฟูเมืองเชียงราย
พ.ศ. 2435 เดือนเมษายน ขึ้น 6 ค่ำ มีการสร้างวิหารวัดงามเมือง ซึ่งมีรูปแบบและสถาปัตยกรรมคล้ายกับวิหารของวัดพระแก้วและวัดพระสิงห์ สันนิษฐานว่าช่างผู้ออกแบบและก่อสร้างคือช่างคณะเดียวกัน เมื่อวัดร้าง วิหารไม่ได้รับการบูรณะจึงพังเสียหาย ต่อมา พ.ศ. 2445 ได้สร้างพระเจ้าหลวง (พระประธานในวิหาร)
พ.ศ. 2488 พระวีรญาณมุนี (หมื่น สุมโน) เจ้าคณะจังหวัดเชียงรายในขณะนั้น มอบหมายให้พระครูธรรมวงศ์วิวัฒน์ เจ้าอาวาสวัดศรีบุญเรือง เจ้าคณะอำเภอเมืองเชียงราย อัญเชิญพระเจ้าล้านทองจากวัดล้านทอง (วัดแสนทอง) ซึ่งเป็นวัดร้าง (ปัจจุบันคือโรงเรียนอนุบาลเชียงราย) ไปประดิษฐานที่วัดงามเมือง ต่อมาเมื่อวัดงามเมืองร้าง ศรัทธาสาธุชนจึงได้ขึ้นไปทำหลังคาคลุมพระเจ้าหลวงและพระเจ้าล้านทอง พ.ศ. 2495 พระวีรญาณมุนี (หมื่น สุมโน) ได้มอบหมายให้พระพุทธิวงศ์วิวัฒน์ เจ้าอาวาสวัดพระแก้วในขณะนั้น ทำการฟื้นฟูบูรณปฏิสังขรณ์วัดงามเมืองขึ้นใหม่
พ.ศ. 2504 พระพุทธิวงศ์วิวัฒน์ (วงศ์ ทานวํโส) เจ้าคณะอำเภอเมืองเชียงรายขณะนั้น ได้ทำการย้ายพระเจ้าล้านทองจากวัดงามเมืองมาประดิษฐานเป็นพระประธานในพระอุโบสถวัดพระแก้วจนถึงปัจจุบัน
พ.ศ. 2536 วัดงามเมืองถูกเปลี่ยนชื่อเป็นวัดงำเมือง หรือวัดดอยงำเมือง จนถึงปัจจุบัน
อนึ่ง ประวัติที่ทางวัดอ้างว่าพญาไชยสงคราม เป็นผู้สร้างวัดและนำอัฐิพญามังรายมาประดิษฐาน, พระยาสรีรัชฏเงินกอง (หมื่นงั่ว) เจ้าเมืองเชียงแสนมาบูรณะวัดในปี พ.ศ. 2030 และเจ้าฟ้ายอดงำเมือง เจ้าฟ้าเมืองเชียงแสนมาบูรณะอีกครั้งในปี พ.ศ. 2220 นั้น ยังไม่พบในเอกสารประวัติศาสตร์ชั้นต้นแต่อย่างใด ซึ่งน่าจะเป็นการสับสนกับประวัติวัดพระเจ้าล้านทอง เชียงแสน มากกว่า
กู่พญามังราย

พระเจดีย์วัดดอยงำเมือง หรือที่เชื่อกันว่าเป็นกู่พญามังราย มีฐานเป็นศิลาแลง (เป็นการบูรณะภายหลัง ไม่ได้ทำขึ้นพร้อมกับองค์เจดีย์) ทรงปราสาทยอด ประกอบด้วยฐานเขียงสี่เหลี่ยม 3 ชั้น ต่อด้วยฐานเขียงย่อมุมยี่สิบ 1 ชั้น เหนือขึ้นไปเป็นส่วนเรือนธาตุที่ตกแต่งเป็นฐานบัวลูกแก้วอกไก่สองเส้นยืดสูง กึ่งกลางของแต่ละด้านเป็นซุ้มจระนำประดิษฐานพระพุทธรูป ถัดขึ้นไปเป็นชุดบัวลูกแก้วอกไก่เส้นเดียว 2 ชุดในผังแปดเหลี่ยม แล้วจึงเป็นองค์ระฆังกลม องค์เรือนธาตุย่อเก็จ ก่อด้วยอิฐ มีซุ้มคูหา 4 ด้าน ภายในประดิษฐานพระพุทธรูป ต่อขึ้นไปเป็นองค์ระฆัง 8 เหลี่ยม ซึ่งเครื่องยอดหักหายไป กำหนดอายุราวพุทธศตวรรษที่ 21 ลงมา
กู่พญามังรายที่วัดดอยงำเมือง ปรากฏครั้งแรกในเอกสารราชกิจจานุเบกษา เล่ม 52 หน้า 3683 วันที่ 8 มีนาคม พ.ศ. 2478 แต่ไม่ทราบที่มาและข้อมูลที่อ้างอิงชัดเจน และปรากฏอีกครั้งในหนังสือตำนานเมืองเหนือ พ.ศ. 2497 ของสงวน โชติสุขรัตน์ โดยระบุว่าเจดีย์ที่เป็นกู่ของพญามังรายนั้น เป็นเจดีย์ที่พังทลายเหลือแต่ฐานบนดอยงามเมือง อยู่หลังวัดดอยงำเมือง ซึ่งปัจจุบันถูกทำลายไปแล้ว อีกทั้งข้อมูลที่พญาไชยสงครามนำพระอัฐิของพญามังรายมาไว้ที่วัดดอยงำเมืองนั้น ยังไม่ปรากฏหลักฐานข้อมูลในเอกสารชั้นต้นฉบับใด และสงวน โชติสุขรัตน์ไม่ได้อ้างอิงที่มาของข้อมูลนี้ ทำให้มีความน่าเชื่อถือน้อย
เมื่อข้อมูลชุดนี้แพร่หลาย เนื่องจากเจดีย์ที่ถูกอ้างว่าเป็นกู่ถูกทำลายไปแล้ว จึงเกิดความเข้าใจว่าเจดีย์อีกองค์หนึ่งของวัดดอยงำเมืองเป็นกู่ของพญามังราย ซึ่งเป็นคนละองค์กับที่หนังสือตำนานเมืองเหนือระบุ อีกทั้งอายุและศิลปะของเจดีย์และผอบทองคำและเงินที่ค้นพบในเจดีย์ (ปัจจุบันอยู่พิพิธภัณฑสถานแห่งชาติ เชียงแสน) ก็มีอายุราวพุทธศตวรรษที่ 21 ซึ่งเป็นช่วงยุคพม่า-ฟื้นฟูเมืองเชียงรายเท่านั้น จึงไม่น่าจะเป็นกู่ของพญามังราย
พ.ศ. 2535 ได้สร้างพระบรมรูปพระญามังรายไว้ด้านหน้าเจดีย์ โดย พระราชรัตนากร เจ้าอาวาสวัดพระแก้ว, พระครูวิทิตสาธุการ เจ้าอาวาสวัดดอยงำเมือง ประธานฝ่ายสงฆ์ นายบุญเลิศ เจริญผล อัยการศาลอุทธรณ์จังหวัดเชียงราย เป็นประธานฝ่ายฆราวาส พร้อมพุทธศาสนิกชนทั่วไปสร้างขึ้น
ในปี พ.ศ. 2551 ได้ทำการปรับปรุงฐานพระราชอาสน์และฉัตร โดยการท่าเรือแห่งประเทศไทย เพื่อให้สมพระเกียรติยิ่งขึ้น
พระเจดีย์วัดดอยงำเมือง
วัดพุทธชินวงศ์วนาราม

| วัดพุทธชินวงศ์วนาราม |
| --- | --- |

ที่ตั้ง: ตำบลคลองหก อำเภอคลองหลวง จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระมหาจรูญ จารุวณฺโณ
 สถานีย่อยพระพุทธศาสนา
วัดพุทธชินวงศ์วนาราม เป็นวัดราษฎร์สังกัดคณะสงฆ์ฝ่ายมหานิกาย สายวิปัสสนากรรมฐาน ตั้งอยู่ถนนคลองหลวง หมู่ที่ 7 ในตำบลคลองหก อำเภอคลองหลวง จังหวัดปทุมธานี ที่ดินที่ตั้งวัดมีอาณาเขตทิศเหนือและตะวันออก จดที่ดินเอกชน ทางทิศตะวันตกและทิศใต้ติดถนนสาธารณะ อยู่ไม่ไกลจากโรงพยาบาลคลองหลวง ปัจจุบันมีพระมหาจรูญ จารุวณฺโณ ดำรงตำแหน่งเจ้าอาวาส
วัดพุทธชินวงศ์วนาราม เริ่มสร้างตั้งแต่ พ.ศ. 2531 เป็นหนึ่งในสำนักวิปัสสนาสาขาวัดเบญจมบพิตร ผู้ถวายที่ดินคือนางบุญนาค แจ่มนุช จำนวน 11 ไร่ เพื่อสร้างวัด ยังบริจาคที่ดินสร้างโรงพยาบาลคลองหลวงอีก 15 ไร่ เริ่มแรกสร้างเป็นสำนักวิปัสสนาวัดเบญจมบพิตร เริ่มแรกสร้างเป็นกุฏิ พร้อมปลูกป่า โดยมีแนวคิดจะสร้างเป็นวัดป่า มหาเถรสมาคมประกาศตั้งวัดเมื่อวันที่ 24 ธันวาคม พ.ศ. 2547 โดยมีนางสุพัตรา เรียนสร้อยเป็นผู้ขออนุญาตตั้งวัด ในนามว่า "วัดพุทธชินวงศ์วนาราม"
สภาพวัดมีความร่มรื่นเต็มไปด้วยต้นไม้หลากหลายสายพันธุ์ เหมาะกับเป็นสำนักวิปัสสนาเพื่อการปฏิบัติธรรม วัดแห่งนี้มีบ้านพักสำหรับอุบาสก อุบาสิกา (แยกออกจากกัน) มีวิหาร มีลานธรรม เป็นพระพุทธรูปประจำวัน สร้างไว้รอบแปดเหลี่ยม ทางวัดกำลังดำเนินการก่อสร้างอุโบสถเจดีย์แจ่มนุชพุทธสถาน ซึ่งวางศิลาฤกษ์เมื่อ พ.ศ. 2562
วัดพุทธปัญญา

| วัดพุทธปัญญา |
| --- | --- |

ที่ตั้ง: เลขที่ 85 ซอยงามวงศ์วาน 6 ถนนงามวงศ์วาน ตำบลบางเขน อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพุทธปัญญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดพุทธปัญญาตั้งวัดเมื่อวันที่ 3 มิถุนายน พ.ศ. 2542 โดยนางสาวไสว ทองแจ้ง บริจาคที่ดินถวายหลวงพ่อปัญญานันทภิกขุ เพื่อสร้างวัดถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชในมหามงคลสมัยพระราชพิธีกาญจนาภิเษก วัดได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
อาคารเสนาสนะได้แก่ อุโบสถกลางน้ำซึ่งประดิษฐานพระพุทธแสนสุข กว้าง 17.50 เมตร ยาว 17.50 เมตร ศาลาการเปรียญ สร้างเมื่อ พ.ศ. 2547 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2541 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2547 เป็นอาคารครึ่งตึกครึ่งไม้ และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุสำคัญมีพระประธานประจำศาลาการเปรียญปางมารวิชัย สร้างเมื่อ พ.ศ. 2548 และพระอรหันต์ 8 ทิศ สร้างเมื่อ พ.ศ. 2548
วัดพุทธนิมิต (ตำบลหนองเทา)

| วัดพุทธนิมิต |
| --- | --- |
หลวงพ่อใหญ่พุทธมงคลนิมิตรัตนรังศรี

ที่ตั้ง: ตำบลหนองเทา อำเภอท่าอุเทน จังหวัดนครพนม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อใหญ่พุทธมงคลนิมิตรัตนรังศรี
 สถานีย่อยพระพุทธศาสนา
วัดพุทธนิมิต  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลหนองเทา อำเภอท่าอุเทน จังหวัดนครพนม
วัดพุทธนิมิตตั้งวัดเมื่อวันที่ 24 กุมภาพันธ์ พ.ศ. 2554 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556 เจ้าอธิการสุพิช รตนโชโต ได้เดินธุดงค์มาจนกระทั่งพบวัดแห่งนี้ มีความร่มเย็น ติดกับน้ำโขง จึงได้พัฒนาบุกเบิกเป็นวัดมาตั้งแต่ พ.ศ. 2538 รวมทั้งชาวบ้านมีจิตศรัทธาร่วมกันพัฒนา
อุโบสถของวัดออกแบบเมื่อ พ.ศ. 2547 สร้างแล้วเสร็จเมื่อ พ.ศ. 2557 ตัวอุโบสถได้รับแรงบันดาลใจจากวัดเชียงทอง ประเทศลาว ก่อสร้างฐานด้วยหินแม่น้ำโขง หลังคามุงด้วยกระเบื้องไม้แท้ หน้าบันปูนปั้นประดับตกแต่งด้วยกระจกเงา บันไดทางขึ้นปูนปั้นพญานาค รวมถึงพญานาคครึ่งคนที่เป็นองค์นาคีนาคา ส่วนรอบหลังคาจะประดับด้วยสัตว์ประจำปีเกิด 12 นักษัตร ส่วนภายในจะเขียนด้วยสีน้ำเป็นพุทธประวัติ และประเพณีอีสาน ฮีต 12 ครอง 14 และภายในจะมีพระพุทธรูปพระชินราชประดิษฐานไว้ สภาพต้นไม้ในวัดยังคงรักษาสภาพป่าไม้ และต้นใหญ่หลายคนโอบ
มีพระพุทธรูปองค์ใหญ่หันหน้าไปทางแม่น้ำโขง มีนามว่า หลวงพ่อใหญ่พุทธมงคลนิมิตรัตนรังศรี หน้าตักประมาณ 10 เมตร สูงเกือบ 20 เมตร
วัดพุทธธรรมรังษี

| วัดพุทธธรรมรังษี |
| --- | --- |

ที่ตั้ง: ตำบลลานตากฟ้า อำเภอนครชัยศรี จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสิริชัยรังสี (ประยุทธ)
 สถานีย่อยพระพุทธศาสนา
วัดพุทธธรรมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม
ทางราชการจังหวัดแห่งการเกษตรที่ดิน จังหวัดนครปฐม ได้ออกโฉนดกราบบังคมทูลถวายที่ดินแก่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อวันที่ 1 กันยายน พ.ศ. 2460 มีเนื้อที่ 244 ไร่ 1 งาน 70 ตารางวา ต่อมาได้โอนเข้าพระคลังข้างที่ผู้ต่างพระเนตร พระกรรณ เป็นผู้จัดการพระราชมรดก เมื่อพระองค์สวรรคต พระคลังข้างที่ได้ขายที่ดินให้ขุนมหาสวัสดิ์ (แดง ไทยนิยม) เมื่อขุนมหาสวัสดิ์วายชนม์ลง ทายาทได้มีการแบ่งที่ดินนี้ให้กับหลาน เหลือไว้เพียง 44 ไร่ 3 งาน 70 ตารางวา ต่อมา ผู้ใหญ่เกตุและนางสร้อย ทรัพย์แสนดี เห็นว่าประชาชนในละแวกนี้ขาดศูนย์รวมใจทางพุทธศาสนา จึงไปปรึกษาเจ้าของที่ เจ้าของที่มีความศรัทธา จึงได้มอบที่ดินสร้างวัด โดยถวายที่ดินให้แก่หลวงพ่อมหาฟัก สุกฺกธมฺโม (กรรณวัฒน์) เป็นประธานสงฆ์ในการก่อสร้างวัด และนายชัยฤทธิ์ ไทยนิยม ได้ถวายที่ดินเพิ่มอีก 20 ไร่ และนายศรีนวล ไทยนิยม ได้ถวายที่ดินเพิ่มอีก รวมที่ดินสร้างวัด 69 ไร่ 3 งาน 70 ตารางวา วัดพุทธธรรมรังษีได้รับอนุญาตตั้งวัดเมื่อวันที่ 24 ตุลาคม พ.ศ. 2518 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519
อาคารเสนาสนะที่สำคัญ ได้แก่ กุฏิสงฆ์จำนวน 6 หลัง ศาลาดินกว้าง 12 เมตร ยาว 25 เมตร วิหารประดิษฐานหลวงพ่อพระพุทธธรรมรังสี เป็นพระพุทธรูปศิลาแลง สมัยทวารวดี อัญเชิญมาจากอุโบสถหลังเก่าวัดลานตากฟ้า ศาลาท่าน้ำ ภายในวัดยังมีโรงเรียนวัดพุทธธรรมรังษี
สครีมแทร็คเกอร์

ScreamTracker (สครีมแทร็คเกอร์) คือเครื่องเรียงลำดับเสียงอเนกประสงค์แบบดิจิทัลซึ่งถูกผลิตขึ้นโดยคณะฟิวเจอร์ ครูว์ของประเทศฟินแลนด์, ซึ่งเชี่ยวชาญการทำตัวอย่างโปรแกรมในพีซี มันถูกสร้างโดยรหัสภาษา Assembly โดยในเวอร์ชัน 3.0 ของโปรแกรมถูกสร้างให้เป็นไฟล์แบบ STM, และเวอร์ชันล่าสุดใช้ไฟล์แบบ D3M
เวอร์ชันล่าสุดของ ScreamTracker คือเวอร์ชัน 3.21 สร้างเสร็จและปล่อยให้ดาวน์โหลดในปี พ.ศ. 2537 (ค.ศ. 1994)
มันเป็นคือโปรแกรมรุ่นแรกๆ ในบรรดาโปรแกรมเรียงลำดับเสียงทั้งหลายที่ถูกใช้ในพีซี และเป็นต้นแบบหน้าต่างการใช้ของโปรแกรมรุ่นใหม่อย่างเช่น Impulse Tracker
Scream Tracker สามารถรองรับการใช้งานของตัวอย่างเสียงแบบ 8-บิต ได้ 100 ตัวอย่าง, 32 ช่องเสียง, 100 ลักษณะ และ คำสั่งลำดับเสียงได้ 256 คำสั่ง
หัวข้อเพิ่มเติม

- Impulse Tracker
- ไฟล์ต้นแบบ
สควาโมซัล ซูเจอร์

| สควาโมซัล ซูเจอร์  (Squamosal suture) |
| --- | --- |
ภาพวาดแสดงมุมมองจากทางด้านข้างซ้ายของกะโหลกศีรษะของมนุษย์ (สควาโมซัล ซูเจอร์อยู่ตรงกลางภาพทางขวา เหนือต่อกระดูกขมับซึ่งแสดงด้วยสีชมพู
รายละเอียด
ตัวระบุ
ภาษาละติน: sutura squamosa cranii
TA98: A03.1.02.010  A03.0.00.010
TA2: 1584
FMA: 52946
ศัพท์ทางกายวิภาคของกระดูก[แก้ไขบนวิกิสนเทศ]
สควาโมซัล ซูเจอร์ (squamosal suture) เป็นซูเจอร์ที่โค้งอยู่ด้านหลังบริเวณทัดดอกไม้ (pterion) เชื่อมระหว่างสความา เทมพอราลิส (Squama temporalis) และขอบล่างของกระดูกข้างขม่อม (parietal bone) ซูเจอร์นี้มีลักษณะสั้น วางตัวในแนวราบ และต่อเนื่องมาจากพาไรโทมาสตอยด์ ซูเจอร์ (parietomastoid suture) ซึ่งเป็นซูเจอร์ที่เชื่อมปุ่มกกหู (mastoid process) ของกระดูกขมับและบริเวณมุมกกหูของกระดูกข้างขม่อม (mastoid angle of the parietal)
แหล่งข้อมูลอื่น

Image (Squamosal suture at "#1")
Roche Lexicon - illustrated navigator, at Elsevier 34256.000-2
รางวัลพิเศษบนเวทีมิสเตอร์โกลบอล

ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีมิสเตอร์โกลบอลในแต่ละปี
รางวัลพิเศษหลัก > มิสเตอร์คอนจีเนียลีตี

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  บริเตนใหญ่ |  |
| 2019 | Angelo Amaro |  โปรตุเกส | 16 คนสุดท้าย |
| 2018 | Hamid Zimmermann |  อัฟกานิสถาน |  |
| 2017 | ยู ซู-แจ |  เกาหลีใต้ | 16 คนสุดท้าย |
| 2016 | จาเลน เกร์เรโร |  กวม | 16 คนสุดท้าย |
| 2015 | ไบรอัน เวเบอร์ |  ฝรั่งเศส | รองอันดับ 4 |
| 2014 | เฟลิเป เมเฮีย |  คอสตาริกา |  |
รางวัลพิเศษหลัก > ขวัญใจช่างภาพ

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  คิวบา | 17 คนสุดท้าย |
| 2019 | Chace Cheng King-Lok |  ฮ่องกง |  |
| 2018 | Betim Morina |  สวิตเซอร์แลนด์ |  |
| 2017 | ฉื่อ ยฺหวีเฉฺวียน |  จีน | 10 คนสุดท้าย |
| 2016 | เชมา มาลาเบีย |  สเปน | รองอันดับ 2 |
| 2015 | จาคุบ สมิรัค |  เช็กเกีย | 8 คนสุดท้าย |
| 2014 | เหงียน หืว วี |  เวียดนาม | รองอันดับ 3 |
รางวัลพิเศษหลัก > ชุดประจำชาติยอดเยี่ยม

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2022 |  |  ฟิลิปปินส์ |  |
| 2021 |  |  ศรีลังกา |  |
| 2019 | Thiha Kyaw |  พม่า |  |
| 2018 | Muhammad Hafizh Ragah |  อินโดนีเซีย |  |
| 2017 | เมนุกะ อัลวิส |  ศรีลังกา |  |
| 2016 | อีซูรู นาโกดา |  ศรีลังกา |  |
| 2015 | อภิวัชญ์ คุณาดิเรก |  ไทย | รองอันดับ 2 |
| 2014 | แอนดี มักติ วิเคกซาโน |  อินโดนีเซีย | 8 คนสุดท้าย |
รางวัลพิเศษหลัก > อินเทอร์เน็ตป๊อบปูลาร์รีตี และป๊อบปูลาร์โหวต

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  ไนจีเรีย | 17 คนสุดท้าย |
| 2019 | Nguyễn Hùng Cường |  เวียดนาม | 16 คนสุดท้าย |
| 2018 | Kristian Nanadiego Sarmiento |  ฟิลิปปินส์ | 16 คนสุดท้าย |
| 2017 | ไปง์ โซ ตุน |  พม่า | 16 คนสุดท้าย |
| 2016 | มาร์ก หลุย บาร์นิลลา |  ฟิลิปปินส์ | 10 คนสุดท้าย |
| 2015 | เหงียน วัน เซิน |  เวียดนาม | ชนะเลิศ |
| 2014 | ซามีรา วีรซิงห์ |  ศรีลังกา |  |
รางวัลพิเศษหลัก > มิสเตอร์ฟิสิกส์

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  สาธารณรัฐโดมินิกัน |  |
| 2018 | Doohyung Kang |  เกาหลี | 16 คนสุดท้าย |
| 2017 | แคร์ริ ฮาแฟงา |  แอฟริกาใต้ | รองอันดับ 1 |
| 2016 | อูมุต มีร์ซา |  ตุรกี |  |
| 2015 | โชเซ โลเปซ |  ปวยร์โตรีโก | 8 คนสุดท้าย |
| 2014 | อี จุน-โฮ |  เกาหลี |  |
รางวัลพิเศษหลัก > ความสามารถยอดเยี่ยม

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2018 | Roel van der Bas |  เนเธอร์แลนด์ |  |
| 2017 | ถ่วน เหงียน |  เวียดนาม | รองอันดับ 4 |
| 2016 | อัชรัฟ โนร์ดิน |  มาเลเซีย | 10 คนสุดท้าย |
| 2015 | ฟาจาร์ อาลัมชาห์ อัคบาร์ |  อินโดนีเซีย |  |
| 2014 | อูลัน โอมูบิคอฟ |  คีร์กีซสถาน |  |
รางวัลพิเศษหลัก > เบสท์โมเดล

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  อินโดนีเซีย | 17 คนสุดท้าย |
| 2019 | Nelson Cáceres |  ชิลี | 16 คนสุดท้าย |
| 2018 | Mạc Trung Kiên |  เวียดนาม | 16 คนสุดท้าย |
| 2017 | ดาเนียล ซัมเปโดร |  สเปน | 10 คนสุดท้าย |
| 2016 | ปราตีก เบด |  อินเดีย | 16 คนสุดท้าย |
| 2015 | ย็อน ทอ-โฮ |  เกาหลี |  |
รางวัลพิเศษหลัก > มิสเตอร์ชาร์มมิงสไมล์

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  เวเนซุเอลา | รองอันดับ 3 |
| 2019 | Kiengkai Xouansouandao |  ลาว |  |
| 2018 | Marcus Rosenberg Jørgensen |  เดนมาร์ก |  |
| 2017 | อัลเฟรด เวนทู |  ฟิลิปปินส์ | 16 คนสุดท้าย |
| 2016 | โนล นัง |  สิงคโปร์ | รองอันดับ 4 |
รางวัลพิเศษหลัก > Most Inspirational Videos

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2021 |  |  อินเดีย | 17 คนสุดท้าย |
รางวัลพิเศษหลัก > เบสท์สวิมสูท

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2019 | Kenny Guerra |  ปานามา |  |
รางวัลพิเศษหลัก > พีเพิลส์ชอยซ์อะวอดส์

| ปี | ผู้ชนะ | ประเทศ | ตำแหน่งในการประกวด |
| --- | --- | --- | --- |
| 2016 | ธวัชชัย ใจคาร |  ไทย | รองอันดับ 1 |
ดูเพิ่ม

มิสเตอร์โกลบอล
รายชื่อผู้ครองตำแหน่งมิสเตอร์โกลบอล
รายชื่อรองชนะเลิศมิสเตอร์โกลบอล
แหล่งข้อมูลอื่น

เว็บไซต์อย่างเป็นทางการ เก็บถาวร 2021-06-06 ที่ เวย์แบ็กแมชชีน
Pageantopolis' Mister Global Page เก็บถาวร 2015-02-17 ที่ เวย์แบ็กแมชชีน
| ด ค กมิสเตอร์โกลบอล |
| --- | --- |
 2014  2015  2016  2017  2018  2019  2020  2021  2022  2023 
 2024 
 องค์กร  ผู้ครองตำแหน่ง  รองชนะเลิศ  รางวัลพิเศษ  ประเทศ 
| ด ค กเวทีการประกวดความงามชายระดับนานาชาติที่สำคัญ |
| --- | --- |
 มิสเตอร์เวิลด์  มิสเตอร์อินเตอร์เนชันแนล  แมนฮันต์อินเตอร์เนชันแนล  มิสเตอร์โกลบอล  มิสเตอร์ซูปราเนชันแนล 
รายการประกวดความงาม
สถาบันวัฒนธรรมประชาชน

สถาบันวัฒนธรรมประชาชน (Institute of People's Culture) หรือเลิมบากา เกอบูดายาอัน รักยัต (Lembaga Kebudajaan Rakjat) หรือเรียกในชื่อว่าเลอกรา (Lekra) เป็นขบวนการเรียนรู้เชิงสังคมที่มีความเกี่ยวข้องกับพรรคคอมมิวนิสต์อินโดนีเซีย ก่อตั้งเมื่อ พ.ศ. 2493 เลอกราได้ชักนำให้ศิลปินและนักเขียนดำเนินรอบตามหลักการสัจจสังคมนิยม กลุ่มนี้ถูกคว่ำบาตรไปพร้อมกับพรรคคอมมิวนิสต์หลังการเกิดขึ้นของขบวนการ 30 กันยายน
ประวัติ

เลอกราก่อตั้งในเดือนสิงหาคม พ.ศ. 2493 โดย เอ. เอส. ดารมาซึ่งเป็นเลขาธิการทั่วไปคนแรก การตั้งองค์กรนี้เป็นการตอบสนองต่อขบวนการเกอลังฆังซึ่งขบวนการเชิงสัจจนิยมและชาตินิยม กลุ่มนี้ได้ตีพิมพ์หนังสือมูกามิดะห์ (Mukamidah) ซึ่งหมายถึงการำเข้ามา และเป็นการเรียกร้องให้คนหนุ่มสาวโดยเฉพาะศิลปินและนักเขียน ให้เข้ามาร่วมก่อตั้งสาธารณรัฐประชาธิปไตยประชาชน ต่อมาใน พ.ศ. 2499 เลอกราได้ออกมาเชิญชวนอีกครั้งที่มีพื้นฐานบนสัจจสังคมนิยม ซึ่งเรียกร้องให้ศิลปินสนับสนุนความก้าวหน้าของสังคมและสะท้อนความเป็นจริงของสังคม แทนที่จะแสดงถึงจิตใจและอารมณ์ของมนุษย์ เลอกราจัดการประชุมระดับนานาชาติครั้งแรกที่สุรการ์ตาใน พ.ศ. 2502 ซึ่งได้เชิญประธานาธิบดีซูการ์โนเข้าร่วมด้วย
ใน พ.ศ. 2505 เลอกราได้เริ่มแสดงเสียงเรียกร้องให้ต่อต้านขบวนการของบุคคลต่างๆรวมทั้งผู้นำทางศาสนา ฮัขญี อัลดุล มาลิก การิม อัมรุลเลาะห์ และเอกสารของ เฮชบี ญาสซีน ตั้งแต่ พ.ศ. 2506 เป็นต้นมา เลอกราประกาศว่ามีสมาชิกราว 100,000  คนและมีสาขา 200 แห่ง และเริ่มถูกจับตาโดยกองกำลังรักษาความมั่นคงของกองทัพโดยใกล้ชิด หลังจากรัฐประหารที่ล้มเหลวในวันที่ 30 กันยายน มีการสังหารผู้ที่เกี่ยวข้องกับคอมมิวนิสต์อย่างกว้างขวาง เลอกราถูกมองว่าเป็นองค์กรที่เกี่ยวข้องกับคอมมิวนิสต์ในที่สุดองค์กรนี้ถูกคว่ำบาตรไป
ศูนย์ประวัติศาสตร์มาเก๊า

| ศูนย์ประวัติศาสตร์มาเก๊า * |
| --- | --- |
  แหล่งมรดกโลกโดยยูเนสโก
โบสถ์นักบุญปอล (เซาเปาลู)
ประเทศ: มาเก๊า  จีน
ประเภท: มรดกโลกทางวัฒนธรรม
เกณฑ์พิจารณา: (ii) (iii) (iv) (vi)
ประวัติการขึ้นทะเบียน
ขึ้นทะเบียน: 2548 (คณะกรรมการสมัยที่ 29)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ศูนย์ประวัติศาสตร์มาเก๊า (จีนตัวย่อ: 澳门历史城区; จีนตัวเต็ม: 澳門歷史城區) หมายถึงสิ่งก่อสร้างและจัตุรัสต่าง ๆ กว่า 20 แห่ง ที่ตั้งอยู่ในเขตบริหารพิเศษมาเก๊า ประเทศสาธารณรัฐประชาชนจีน ได้รับจดทะเบียนเป็นมรดกโลก สิ่งก่อสร้างส่วนมากที่เป็นมรดกโลกนั้นเป็นสิ่งก่อสร้างที่เป็นการผสมผสานกันระหว่างสถาปัตยกรรมของเจ้าอาณานิคมโปรตุเกสกับวัฒนธรรมตะวันออกแบบจีน
มรดกโลก > ข้อกำหนดและหลักเกณฑ์ในการพิจารณาให้เป็นแหล่งมรดกโลก

สิ่งก่อสร้างสำคัญทางประวัติศาสตร์ในมาเก๊าได้จดทะเบียนเป็นมรดกโลกโดยเป็นแหล่งมรดกโลกลำดับที่ 31 ของประเทศจีน ภายใต้ชื่อว่า "ศูนย์ประวัติศาสตร์มาเก๊า" ในการประชุมคณะกรรมการมรดกโลกสมัยสามัญครั้งที่ 29 เมื่อปี พ.ศ. 2548 ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
มรดกโลก > สถานที่สำคัญที่ได้รับลงทะเบียนเป็นมรดกโลก

วัดอามา (媽閣廟, Templo de A-Má）
อาคารสำนักงานการท่า (港務局大樓, Quartel dos Mouros）
บ้านตระกูลเจิ้ง (鄭家大屋, Casa da Cheang) หรือ บ้านแมนดาริน（旧文華大屋, Casa do Mandarim）
สามเณราลัยและโบสถ์นักบุญโฌแซ (聖若瑟修院大樓及聖堂, Seminário e Igreja de São José）
โรงละครพระเจ้าเปดรูที่ 5 （崗頂劇院, 伯多祿五世劇院, Teatro de Pedro V）
หอสมุดรอเบิร์ต ห่อต๊ง （何東圖書館, Biblioteca Sir Robert Ho Tung）
โบสถ์นักบุญโลวเรงซู （聖老楞佐教堂, 風順堂, Igreja de São Lourenço）
โบสถ์นักบุญอาโกสชิญญู （聖奧斯定教堂, Igreja de Santo Agostinho）
โบสถ์นักบุญโดมิงกูส (聖多明我教堂, Igreja de São Domingos）หรือ โบสถ์กุหลาบ (玫瑰堂)
ซากอาสนวิหารนักบุญเปาลู (聖保祿大教堂遺址, Ruínas da Antiga Catedral de São Paulo）หรือ ต้าซานปาไผฟาง (大三巴牌坊, Dà sān bā pái fāng)
โบสถ์นักบุญอันตอนิว (聖安多尼教堂, 花王堂, Igreja de Santo António）
กำแพงเมืองเก่า (舊城牆遺址, Troço das Antigas Muralhas de Defesa）
ป้อมปืนใหญ่ (大炮台, Fortaleza do Monte）
มูลนิธิบูรพา หรือ กาซาการ์เดน (東方基金會會址, Casa Garden）
สุสานโปรเตสแตนต์ (舊基督教墳場, Cemitério Protestante）
ป้อมปืนใหญ่กีอา (東望洋炮台, Fortaleza da Guia）
จัตุรัสลีเลา (阿婆井前地, Largo do Lilau）
จัตุรัสนักบุญอาโกสชิญญู (聖奧斯定前地, Largo de Santo Agostinho）
จัตุรัสเซนาดู (議事亭前地, Largo do Senado）
จัตุรัสวัดอามา (媽閣廟前地, Largo do Pagode da Barra）
จัตุรัสแซ (大堂前地, Largo da Sé）
จัตุรัสนักบุญโดมิงกูส (板樟堂前地, Largo do São Domingos）
ศรีสวัสดิ์ คอร์ปอเรชั่น

| --- | --- |

ประเภท: บริษัทมหาชน
การซื้อขาย: SET:SAWAD
อุตสาหกรรม: ธุรกิจการเงิน เงินทุนและหลักทรัพย์
ก่อตั้ง: พ.ศ. 2551 (16 ปี)
สำนักงานใหญ่: 99/392 อาคารศรีสวัสดิ์ ชั้น 4, 6 ซอยแจ้งวัฒนะ 10 แยก 3 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
บุคลากรหลัก: สุคนธ์ กาญจนหัตถกิจ (ประธานกรรมการ) ฉัตรชัย แก้วบุตตา (ประธานกรรมการบริหาร)
รายได้:  9,793.26 ล้านบาท (2562)
สินทรัพย์:  45,461.61 ล้านบาท (2562)
ส่วนของผู้ถือหุ้น:  18,388.37 ล้านบาท (2562)
อันดับความน่าเชื่อถือ: TRIS: BBB+
เว็บไซต์: www.sawad.co.th
บริษัท ศรีสวัสดิ์ คอร์ปอเรชั่น จำกัด (มหาชน) (ชื่อย่อ: SAWAD) เป็นกลุ่มบริษัท ประกอบธุรกิจให้บริการสินเชื่อรายย่อย ภายใต้เครื่องหมายบริการ ศรีสวัสดิ์ เงินสดทันใจ ซึ่งประกอบธุรกิจหลัก สินเชื่อรายย่อยแบบมีหลักประกันประเภท ทะเบียนรถเก่าทุกประเภท บ้านและโฉนดที่ดิน, สินเชื่อรายย่อยแบบไม่มีหลักประกันภายใต้การกำกับ, บริหารสินทรัพย์, รับจ้างติดตามหนี้ และบริการที่ปรึกษาและให้คำแนะนำเกี่ยวกับการทำธุรกิจสินเชื่อ
ประวัติ

ปี พ.ศ. 2522 ครอบครัวแก้วบุตตาเริ่มดำเนินธุรกิจให้บริการสินเชื่อในจังหวัดเพชรบูรณ์ ในรูปแบบสินเชื่อโดยใช้ ทะเบียนกรรมสิทธิ์รถทุกประเภทเป็นหลักประกัน หรือสินเชื่อจำนำทะเบียนรถ และในปี พ.ศ. 2550 ได้ขายธุรกิจเดิมซึ่งรวมถึงสาขาและเครื่องหมายบริการ จากนั้นได้ก่อตั้งบริษัทเมื่อปี พ.ศ. 2551 ภายใต้ชื่อ บริษัท พีวีแอนด์เคเคเซอร์วิส จำกัด ด้วยทุนจดทะเบียน 1,000,000 บาท แต่ยังไม่ประกอบธุรกิจ ปี พ.ศ. 2552 ซื้อบริษัท ศรีสวัสดิ์ พาวเวอร์ จำกัด (เดิมชื่อ บริษัท พาวเวอร์ 99 จำกัด) ซึ่งเป็นผู้ประกอบธุรกิจ รับจ้างจัดเก็บหนี้และบริการสินเชื่อจำนำทะเบียนรถ ต่อมาได้จดทะเบียนแปรสภาพเป็นบริษัทมหาชนจำกัด เมื่อวันที่ 14 มิถุนายน 2556 เริ่มทำการซื้อขายได้เมื่อวันที่ 8 พฤษภาคม 2557 ณ วันที่ 31 ธันวาคม 2561 กลุ่มบริษัทฯ มีลูกหนี้สินเชื่อรวม 29,433 ล้านบาท